- EN LEVENDE PEDAGOGIKK -

Med bakgrunn i vår pedagogiske plattform og pedagogiske overbevisning har vi i Kabelvåg barnehage utviklet et eget pedagogisk verktøy for å synliggjøre arbeidet med fagområdene i rammeplanen. Dette har vi gjort for å sikre at vi oppfyller kravene i Lov om barnehage og Rammeplanen, for å ivareta innholdet i hverdagen vår og for å gjøre dette arbeidet mer levende, både for barn, foreldre og ansatte. Målet er å skape en fast ramme med klare mål som sikrer innholdet, men samtidig gir barn og voksne store muligheter for å arbeide spontant og kreativt. Undringskuben består av 5 ulike dager, en for hver ukedag. Hver dag har et overordnet fokus i forhold til de 7 fagområdene i Rammeplanen samtidig som at vår tverrfaglige måte å jobbe på gjør at de ulike fagområdene gjør seg gjeldende hele uken i større eller mindre grad.

Metoden baserer seg på seks viktige aspekter som skal prege hverdagen i barnehagen og måten vi arbeider på:

1. GOD TID
2. OPPLEVELSER
3. UNDRING
4. LEK
5. HUMOR
6. GLEDE

*”Noe av det viktigste vi kan gi barn i barnehagen i dag er tiden vår! Det å gi dem en følelse av at vi har hele dagen! Det å sette seg ned når et barn kommer og vil fortelle noe, å gi det inntrykk av at du har all den tid det måtte ha behov for!”*

*”Det er viktig å lære barn å kjenne etter og sette ord på opplevelser og tillate seg å glede seg over nået.”*

*”Verden skal levendegjøres, ikke bare beskrives”! Slik må vi levendegjøre pedagogikken til barn!*

*”Barn som har god evne til humor og glede har lettere for å komme med i lek, og for å skaffe seg venner.”*

*”Humor kan være den inngangsbilletten som åpner for sosial akseptering og utvikling av vennskap.”*

*”Å dele humor med barna er som krydder i tilværelsen, både for store og små. Vi må ikke glemme å ta vare på det naturlige humoristiske uttrykket som finnes både hos barn og voksne!”*

*-Kari Pape*

**Vi har delt arbeidet vårt inn i 5 dager med tydelige mål og et eget årshjul for innhold.**



Vennskap, empati, lek. Samarbeid, trygghet, kjærlighet, følelser, anerkjennelse, respekt, selvstendighet.

**FAGOMRÅDER:**

* **Etikk, religion og filosofi**
* **Kropp, bevegelse, mat og helse**

**MÅL:**

**Barnehagen skal bidra til at barna:**

* Får kjennskap til grunnleggende verdier i kristen og humanistisk arv og tradisjon og tradisjon og blir kjent med religioner og livssyn som er representert i barnehagen.
* Utforsker og undrer seg over eksistensielle, etiske og filosofiske spørsmål.
* Får kjennskap til, forstår og reflektere over grunnleggende normer og verdier.
* Får en forståelse for at det finnes mange ulike måter å forstå ting på og leve sammen på.
* Utvikler interesse og respekt for hverandre og forstår verdien av likheter og ulikheter i et fellesskap.
* Bli kjent med egne behov, får kjennskap til menneskekroppen og utvikler gode vaner for hygiene og et variert kosthold.
* Blir trygg på egen kropp, får en positiv oppfatning av seg selv og blir kjent med egne følelser.
* Setter grenser for egen kropp og respekterer andres grenser.
* Får kjennskap til menneskets livssyklus.
* Blir kjent med egne behov, får kjennskap til menneskekroppen og utvikler gode vaner for hygiene og et variert kosthold.
* Oppmuntres til å medvirke i egen hverdag og utvikler tillit og deltakelse i samfunnet. (*Nærmiljø og samfunn*)
* Bli kjent med ulike tradisjoner, levesett og familieformer. (*Nærmiljø og samfunn*)
* Uttrykker sine følelser, tanker, meninger og erfaringer på ulike måter. (*Kommunikasjon, språk og tekst*)
* Bruker språk til å skape relasjoner, delta i lek og som redskap til å løse konflikter. (*Kommunikasjon, språk og tekst*)

**For å arbeide i retning av disse målene må personalet:**

* være seg sitt yrkesetiske ansvar for praktisering av barnehagens verdigrunnlag bevisst
* Bidra til at barna kan tilegne seg gode vaner, holdninger og kunnskaper om kost hygiene, aktivitet og hvile.
* Bidra til at barna utvikler et bevisst forhold til retten til å bestemme over egen kropp og respekt for andres grenser.
* Kjenne og praktisere nasjonale føringer for helsefremmende og forebyggende tiltak som gjelder barn.
* Formidle fortellinger og skape rom for barnas opplevelser, samtaler, erfaringer og tanker om religion, livssyn, etikk og eksistensielle temaer.
* Utforske og undre seg over eksistensielle, etiske, religiøse, livsynsmessige og filosofiske spørsmål sammen med barna.
* Bidra til å utvikle barnas toleranse, interesse og respekt for hverandre og for mennesker med ulik kulturell, religiøs eller livsynsmessig tilhørighet.
* Gi barna kjennskap til og markere merkedager, høytider og tradisjoner i den kristne kulturarven og andre religioner og livssyn som er representert i barnehagen.
* Samtale med barna om religiøse og kulturelle uttrykk og være bevisst på hvordan egen deltakelse kan støtte og utvide barnas tenkning.
* Identifisere verdikonflikter i hverdagen, reflektere over verdiprioriteringer og holdninger og ha et bevisst forhold til hvordan disse kommer til uttrykk i arbeidet med barna.
* Sørge for at barna erfarer at deres valg og handlinger kan påvirke situasjonen for dem selv og andre. (*Nærmiljø og Samfunn*)

(Rammeplan for barnehagens innhold og oppgaver 2017)

**TEMA:**

* Følelsene våre
* Vennskap – hvordan være en god venn
* Konfliktløsning
* Være hjelpsom
* Samarbeid
* Tanker (hemmeligheter gode/dårlige)
* Kroppen
* Sosialt nettverk, familien
* Hvor vi bor
* Trafikksikkerhet – Tarkus
* Bry seg om hverandre – prososial adferd
* Likheter og ulikheter, likeverd
* Trygghet
* Tradisjon og kultur

**AKTIVITETER:**

* steg for steg
* Grønne tanker – glade barn
* dramalek
* vennekort
* sangleker
* sanger
* samtaler
* høytlesning
* dramatisere (voksen/barn, barn/barn)
* Kroppen vår
* gode/dårlige hemmeligheter – kartlegge barnas nettverk
* felles prosjekter – samarbeid(konstruksjon, forming, snekring, baking…)
* rollelek – legge til rette inne og ute
* Tarkus – trafikksikkerhet
* Musikk og bevegelse
* Kroppen-spillet

**SANGER:**

* Tuppen og lillemor
* Være den du er (skrimmel skramel)
* Antijantelov(Kor artig)
* Ta ikke leken fra meg (kor artig)
* Jo mer vi er sammen
* Kaptein Sabeltann venner
* Jeg blir så glad når jeg ser deg
* Lang lang rekke
* Barn av regnbuen
* Morgendagens søsken
* Smil og vær glad
* Stopp ikke mobb
* Så lager vi en sang
* Her kommer vennen min

**BØKER og EVENTYR:**

* Jeg er meg – min meg
* Den lille røde høna
* Ulven og de syv geitekillingene
* Gullhår
* Dokkene som ville danse
* De takknemmelige fuglene
* De snille dyrene
* Regnbuefisken
* Løveklo og musetann

|  |  |  |  |  |
| --- | --- | --- | --- | --- |
| **AUGUST** | **SEPTEMBER** | **OKTOBER** | **NOVEMBER** | **DESEMBER** |
| Tilvenning/ Bli kjent | Vennskap | Kroppen vår  Tarkus | Kroppen vår  Mitt valg  Brannvern | Omsorg og nestekjærlighet! |

|  |  |  |  |  |
| --- | --- | --- | --- | --- |
| **JANUAR** | **FEBRUAR** | **MARS** | **APRIL** | **MAI** |
| ”Albert Åberg”  Steg for steg | ”Albert Åberg”  Steg for steg | ”Lille larven aldri mett”  Steg for steg | ”Lille larven aldri mett”  Steg for steg | ”Lille larven aldri mett” |



Turer, bevegelse, undring og nysgjerrighet, utforske, nærmiljø, miljø, opplevelser, lære nytt, kropp, helse, motorikk

**FAGOMRÅDER:**

* **Natur, miljø og teknologi**
* **Kropp, bevegelse, mat og helse**
* **Nærmiljø og Samfunn**

**MÅL:**

**Barnehagen skal bidra til at barna:**

* opplever og utforsker naturen og naturens mangfoldighet
* Får gode opplevelser med friluftsliv året rundt
* Opplever, utforsker og eksperimenterer med naturfenomener og fysiske lover.
* Får kjennskap til naturen og bærekraftig utvikling, lærer av naturen og utvikler respekt og begynnende forståelse for hvordan de kan ta vare på naturen.
* Får kunnskap om dyr og dyreliv.
* Lager konstruksjoner av ulike materialer og utforsker muligheter som ligger i redskaper og teknologi.
* Opplever trivsel, glede og mestring ved allsidig bevegelseserfaringer, inne og ute, året rundt.
* Videreutvikler motoriske ferdigheter, kroppsbeherskelse, koordinasjon og fysiske egenskaper.
* Opplever å vurdere og mestre risikofylt lek gjennom kroppslige utfordringer.
* Får innsikt i matens opprinnelse, produksjon av matvarer og veien fra mat til måltid.
* Utforsker ulike landskap, blir kjent med institusjoner og steder i nærmiljøet og lærer å orientere seg og ferdes trygt.
* Blir kjent med lokalhistorie og lokale tradisjoner.
* Erfarer at alle får utfordringer og like muligheter til deltakelse.

**For å arbeide i retning av disse målene må personalet:**

* Introduserer barna for personer, steder og samfunnsinstitusjoner i nærmiljøet for å skape tilhørighet og hjelpe barna med å orientere seg og ferdes trygt.
* Gi barna like muligheter, fremme likestilling og motvirke diskriminering, fordommer, stereotypier og rasisme.
* Gi barna forståelse av at samfunnet er i endring, og at de inngår i en historisk, nåtidig og fremtidig sammenheng.
* Legge til rette for mangfoldige naturopplevelser og bruke naturen som arena for lek, undring, utforsking og læring.
* Gi barna tid og anledning til å stile spørsmål, reflektere og lage egne forklaringer på problemstillinger, og til å delta i samtaler om det de har erfart og opplevd.
* Synliggjøre naturfenomener og reflektere sammen med barna om sammenhenger i naturen.
* Utforske og eksperimentere med teknologi og naturfenomener sammen med barna.
* Være aktive og tilstedeværende, støtte og utfordre barna til variert kroppslig lek og anerkjenne barnets mestring.
* Bidra til at barna kan tilegne seg gode vaner, holdninger og kunnskaper om kost, hygiene, aktivitet og hvile.
* Gi barna tilgang til varierte og utfordrende bevegelsesmiljøer, sanseopplevelser og kroppslig lek ute og inne, i og utenfor barnehageområdet.
* Kjenne og praktisere nasjonale føringer for helsefremmende og forebyggende tiltak som gjelder barn.

(Rammeplan for barnehagens innhold og oppgaver 2017)

AKTIVITETER:

* Turer nærmiljøet
* Turer til referanse områdene våre.
* Hinderløyper
* Ballspill
* Natursti
* Dans
* Regelleker
* Oppdagelses ferder
* Rollelek
* Samtaler
* Eksperimenter
* Turer til forballbanen/gymsalen
* Turer i marka
* Konstruksjonslek
* Land- art
* Artskort
* Kroppen-spillet
* Livsglede for eldre – besøk på Marithaugen

BØKER:

* Jeg vil mestre
* Børn, dyr & Natur
* Ut på tur
* Alba – inspirasjonshefte

|  |  |  |  |  |
| --- | --- | --- | --- | --- |
| **AUGUST** | **SEPTEMBER** | **OKTOBER** | **NOVEMBER** | **DESEMBER** |
| Tilvenning/ Bli kjent | Årstidene | Kroppen vår | Kroppen vår | Rollelek/  Kroppsspråk |

|  |  |  |  |  |
| --- | --- | --- | --- | --- |
| **JANUAR** | **FEBRUAR** | **MARS** | **APRIL** | **MAI** |
| ”Albert Åberg” | ”Albert Åberg” | ”lille larven aldri mett” | ”lille larven aldri mett” | ”lille larven aldri mett” |



Begreper, språkutvikling, kommunikasjon, selvtillit/selvfølelse, samhandling, tekst

**FAGOMRÅDER:**

* **Kommunikasjon, språk og tekst**
* **Antall, rom og form**

**MÅL:**

**Barnehagen skal bidra til at barna:**

* Uttrykker sine følelser, tanker, meninger og erfaringer på ulike måter
* Bruker språk til å skape relasjoner, delta i lek og som redskap til å løse konflikter.
* Videreutvikler sin begrepsforståelse og bruker et variert ordforråd.
* Leker, improviserer og eksperimenterer med rim, rytme, lyder og ord.
* Møter et mangfold av eventyr, fortellinger, sagn og uttrykksformer.
* Opplever spenning og glede ved høytlesning, fortelling, sang og samtale.
* Utforsker og gjør seg erfaringer med ulike skriftspråksuttrykk som lekeskrift, tegning og bokstaver, gjennom lese- og skriveaktiviteter.
* Oppdager og undrer seg over matematiske sammenhenger.
* Utvikler forståelse for grunnleggende matematiske begreper.
* Leker og eksperimenterer med tall, mengde og telling og får erfaring med ulike måter å uttrykke dette på.
* Erfarer størrelser i sine omgivelser og sammenligner disse.
* Bruker kroppen og sansene for utvikle romforståelse.
* Undersøker og gjenkjenner egenskaper ved former og sorterer dem på forskjellige måter.
* Undersøker og får erfaring med løsning av matematiske problemer og opplever matematikkglede.

**For å arbeide i retning av disse målene må personalet:**

* Skape et variert språkmiljø der barna får mulighet til å oppleve glede ved å bruke språk og kommunisere med andre.
* Synliggjøre språklig og kulturelt mangfold, støtte barnas ulike kulturelle uttrykk og identiteter og fremme mangfold i kommunikasjon, språk og andre uttrykksformer.
* Invitere til ulike typer samtaler der barna får anledning til å fortelle, undre seg, reflektere og stille spørsmål.
* Oppmuntre barna til å fabulere og leke med språk, lyd, rim og rytme.
* Støtte barnas lek med og utforsking av skriftspråket.
* Bruke varierte formidlingsformer og tilby et mangfold av bøker, sanger, bilder og uttrykksformer.
* Inkludere alle barna i språkstimulerende aktiviteter.
* Bruke matematiske begreper reflektert og aktivt i hverdagen.
* Bruke bøker, spill, musikk, digitale verktøy, naturmaterialer, leker og utstyr for å inspirere barna til matematisk tenkning.
* Styrke barnas nysgjerrighet, matematikkglede og interesse for matematiske sammenhenger med utgangspunkt i barnas uttrykksformer.
* Legge til rette for matematiske erfaringer gjennom å berike barnas lek og hverdag med matematiske ideer og utdypende samtaler
* Stimulere og støtte barnas evne og utholdenhet i problemløsning.

(Rammeplan for barnehagens innhold og oppgaver 2017)

AKTIVITETER:

* Skolegruppe
* Språksprell
* Sang/musikk/ lydbok
* Drama
* Rollelek
* Eventyr
* Høytlesning
* Spill
* Samtaler
* Konstruksjonslek
* Sortering/ rydding
* Dekke bord
* Lage mat/ bake
* Pc-spill/ Nettbrett
* Regelleker
* Matte-pakken
* Ukas bøker
* Lage film

GRUPPER:

På denne temadagen har vi delt ungene inn i aldersgrupper. Hver aldersgruppe har egne mål og plan for aktivitetene. Dette for å sørge for at vi når målgruppen, at der skjer en progresjon, men også at vi får repetert de ulike områdene.

Årsplan for skolegruppen ligger på barnehagens hjemmeside.

|  |  |  |  |  |
| --- | --- | --- | --- | --- |
| **AUGUST** | **SEPTEMBER** | **OKTOBER** | **NOVEMBER** | **DESEMBER** |
| Tilvenning / Bli kjent | Årstidene  Eventyr | Kroppen vår  -sansene- | Kroppen vår  -sansene- | Kroppsspråk  Dramatisering |

|  |  |  |  |  |
| --- | --- | --- | --- | --- |
| **JANUAR** | **FEBRUAR** | **MARS** | **APRIL** | **MAI** |
| Albert Åberg | Albert Åberg | ”Lille larven aldri mett” | ”Lille larven aldri mett” | ”Lille larven aldri mett” |



Estetikk, drama, musikk, forming, kreativitet, Idéskaping, skapende virksomhet, kunst, tanker, fantasi

**FAGOMRÅDER:**

* **Kunst, kultur og kreativitet**

**MÅL:**

**Barnehagen skal bidra til at barna:**

* Har tilgang til ting, rom og materialer som støtter opp om deres lekende og estetiske uttrykksformer
* Tar i bruk fantasi, kreativ tenkning og skaperglede.
* Bearbeider inntrykk og følelser i møte med kust, kultur og estetikk gjennom skapende virksomhet ute og inne.
* Møter et mangfold av kunstneriske og kulturelle uttrykksformer og utforsker og deltar i kunst- og kulturopplevelser sammen med andre.
* Bruker ulike teknikker, materialer, verktøy og teknologi til å uttrykke seg estetisk.
* Opplever glede og stolthet over egen kulturell tilhørighet.

**For å arbeide i retning av disse målene må personalet:**

* Samtale med barna om deres og andres kunstneriske og kulturelle uttrykk.
* Gi rom, støtte og berike barnas bearbeiding av møter med kunst og kultur.
* Være lydhøre, anerkjenne og imøtekomme barns egen tradisjonskultur og barnekultur.
* Være lyttende og oppmerksomme på barnas ulike kulturelle uttrykk, vise respekt for deres ytringsformer og fremme lyst til å gå videre i utforsking av de estetiske områdene.
* Motivere barna til å uttrykke seg gjennom musikk, dans, drama og annen skapende virksomhet, og gi dem mulighet til å utvikle varierte uttrykksformer.
* Synliggjøre og skape estetiske dimensjoner i barnehagens inne- og uterom.
* Gi barna anledning til å bli kjent med et mangfold av tradisjoner og kunst- og kulturuttrykk fra fortid og samtid.
* Bidra til at kulturelt mangfold blir en berikelse for hele barnegruppen.

(Rammeplan for barnehagens innhold og oppgaver 2017)

Aktiviteter:

* farger
* maling og tegning med ulik teknikk og verktøy
* snekring
* Bruk av ulike konstruksjonsmaterialer
* ta barnas initiativ
* sang
* dramatisering
* musisere
* inntrykk som gir uttrykk
* kunstutstilling
* dans
* Kreativ undring og spontanitet

|  |  |  |  |  |
| --- | --- | --- | --- | --- |
| **AUGUST** | **SEPTEMBER** | **OKTOBER** | **NOVEMBER** | **DESEMBER** |
| Tilvenning/bli kjent | Årstidene | Kroppen vår | Kroppen vår | Juleverksted |

|  |  |  |  |  |
| --- | --- | --- | --- | --- |
| **JANUAR** | **FEBRUAR** | **MARS** | **APRIL** | **MAI** |
| Albert Åberg | Albert Åberg | ”lille larven aldri mett” | ”lille larven aldri mett” | ”lille larven aldri mett” |



Kultur, mat, språk, samarbeid, antall rom og form, geografi, mangfold

**FAGOMRÅDER:**

* **Nærmiljø og samfunn**
* **Etikk, religion og filosofi**
* **Kropp, bevegelse, mat og helse**

**MÅL :**

**Barnehagen skal bidra til at barna:**

* Blir kjent med lokalhistorie og lokale tradisjoner.
* Blir kjent med ulike tradisjoner, levesett og familieformer.
* Blir kjent med at samene er Norges urfolk, og får kjennskap til samisk kultur.
* Får kjennskap til nasjonale minoriteter.
* At barna får en forståelse for at det finnes mange ulike måter å forstå ting på og leve sammen på.
* Utvikler interesse og respekt for hverandre og forstår verdien av likheter og ulikheter i et fellesskap.
* Få innsikt i matens opprinnelse, produksjon av matvarer og veien fra mat til måltid.
* Opplever glede og stolthet over egen kulturell tilhørighet. (*Kunst kultur og kreativitet.)*

**For å arbeide i retning av disse målene må personalet:**

* Gjøre barna kjent med samisk kultur og levesett og knytte det samiske perspektivet til merkedager og hverdagsliv, kunst og kultur og mattradisjoner.
* Gi barna forståelse av at samfunnet er i endring og at de inngår i en historisk, nåtidig og fremtidig sammenheng.
* Gi barna like muligheter, fremme likestilling og motvirke diskriminering, fordommer stereotypier og rasisme.
* Utforske og undre seg over eksistensielle, etiske, religiøse, livssynsmessige og filosofiske spørsmål sammen med barna.
* Formidle fortellinger og skape rom for barnas opplevelser, samtaler, erfaringer og tanker om religion, livssyn, etikk og eksistensielle temaer.
* Bidra til å utvikle barnas toleranse, interesse og respekt for hverandre og for mennesker med ulik kulturell, religiøs eller livsynsmessig tilhørighet.
* Gi barna kjennskap til og markere merkedager, høytider og tradisjoner i den kristne kulturarven og andre religioner som er representert i barnehagen.
* Samtale med barna om religiøse og kulturelle uttrykk og være bevisst på hvordan egen deltakelse kan støtte og utvide barna tenkning.
* Identifisere verdikonflikter i hverdagen, reflektere over verdiprioriteringer og holdninger og ha et bevisst forhold til hvordan disse kommer til uttrykk i arbeidet med barna.
* Legge til rette for at måltider og matlaging bidrar til måltidsglede, deltakelse, samtaler og fellesskapsfølelse hos barna.
* Gi barna begynnende kjennskap til betydningen av menneskerettighetene, spesielt barnekonvensjonen.
* Bidra til at kulturelt mangfold blir en berikelse for hele barnegruppen. (*Kunst, kultur og kreativitet.)*
* Gi barna anledning til å bli kjent med et mangfold av tradisjoner og kunst- og kulturuttrykk fra fortid og samtid. *(Kunst, kultur og kreativitet.)*

(Rammeplan for barnehagens innhold og oppgaver 2017)

Aktiviteter:

* Få kjennskap til andre kulturer/land
* Få kjennskap til Samene, Norges urbefolkning.
* Lære enkle ord på de ulike språkene
* Eventyr/sagn fra andre land og kulturer
* Markere noen nasjonaldager
* Musikk fra ulike land
* Nasjonalsanger/ dans
* Oppleve mat fra ulike land (kaker, søtsaker, middag, grønnsaker, frukt, drikke)
* Verdenskartet/geografi
* Flora og fauna
* Ukas medhjelper

|  |  |  |  |  |
| --- | --- | --- | --- | --- |
| **AUGUST** | **SEPTEMBER** | **OKTOBER** | **NOVEMBER** | **DESEMBER** |
| KLODEN VÅR | SOMALIA | INDIA | SKOTTLAND | ISLAND |

|  |  |  |  |  |
| --- | --- | --- | --- | --- |
| **JANUAR** | **FEBRUAR** | **MARS** | **APRIL** | **MAI** |
| SVERIGE | SAMENE | BRASIL | DANMARK | NORGE |